Miljoene in die water weens Zuma se vlug-fiasko | Maroela Media
Die president sou Dinsdag op die Waterkloof-lugmagbasis geland het.
Zuma het die naweek die 70ste herdenking van die einde van die Tweede Wêreldoorlog bygewoon op uitnodiging van pres. Wladimir Poetin. Volgens Beeld was daar 'n tegniese probleem met Zuma se amptelike straler, Inkwazi, se langafstand- brandstofstelsel. Dit was egter nie 'n groot probleem nie en sou bloot beteken die straler moes 'n tweede landing in Uganda maak vir brandstof
Dit was glo nie aanvaarbaar nie en 'n ander vliegtuig is gehuur. Dié vliegtuig moes van Dubai na Moskou vlieg om Zuma op te laai. Die bemanning van dié vliegtuig kon egter weens die beperkings op die getal ure wat hulle aaneen mag vlieg net 'n kort periode in Moskou deurbring voordat hulle weer sou moes opstyg.
Zuma het dié vlug verpas en die bemanning moes, volgens internasionale regulasies, die vliegtuig verlaat om in 'n hotel te gaan rus.
Die verantwoordelikheid vir Zuma se vlugreëlings is toe van die lugmag na die Suid-Afrikaanse ambassade in Moskou verskuif.
'n Derde vliegtuig is gereël om die president Suid-Afrika toe te bring. Dit is onduidelik aan wie hierdie vliegtuig behoort.
Die vliegtuig wat van Dubai laat kom is, is teruggestuur daarheen, maar die Suid-Afrikaanse lugmag is steeds aanspreeklik vir die R2 miljoen wat die volle vlug sou gekos het.
Die lugmag, departement van verdediging en die presidensie het Dinsdag herhaaldelik navrae na mekaar verwys.
Intussen het die presidensie Dinsdag in 'n verklaring gesê Zuma sal nie betyds terug wees om 'n diensleweringsprogram van die departement van binnelandse sake bekend te stel nie, omdat hy "later as beplan uit Rusland sal terugkeer".
Zuma kan maar gerus in Moskou bly. Ek is seker dat hy baie goed daar sal aanpas, want hulle is goeie "Kommie pelle" Ons sal maar te bly wees om van Zuma ontslae te raak. Ons kon daar die R2miljoen rand gespaar het. Poetin kan hom maar kry met my "Blessing"
Om nie te praat van die onkoste wat ons moet dra vir sy verblyf daar agter die ystergordyn nie!
Die gek is nie so gek as die inwoners van hierdie land nie!
Die "kabouter" raak nou regtig groter as die saak wat hy dien.
Dis tyd dat sy vlerke geknip word.
Ek wil glo die buitewêreld lag vir ons.
Sou darem baie minder bevoorregte mense kon help met R 2 000 000.00
Hoeveel mense hou hierdie wispelturige onverantwoordelike optrede in gedagte wanneer hulle stem?
Die sirkus gaan voort met die NAR wat lekker vir ons almal lag…..
Gister, vandag, more – Maak nie saak nie. So word geld (wat brood nodig is) in die gutter gegooi deur onbevoegde wesens.